OpenLLM-France/wikimedia huggingface dataset:
# Antiokia

    Artikulu hau antzinako Antiokia Oronteskoari buruzkoa da; beste esanahietarako, ikus «Antiokia (argipena)».
Antiokia Oronteskoa edo Antiokia Siriakoa (antzinako grezieraz: Ἀντιόχεια ἡ ἐπὶ Ὀρόντου) greko-erromatar hiria izan zen, egungo Antakyan dagoena. Pisidian izen bereko beste hiri bat zegoen, Antiokia Pisidiakoa hain zuzen ere. Orontes ibaiaren ekialdeko ibarrean kokatua, K.a. IV. mendean sortu zuen Seleuko I.a Nikator enperadoreak, bere inperioko hiriburutzat, Sirian. Seleuko jeneral aritu zen Alexandro Handiarekin batera, eta Antiochus izena oso ohikoa zen bere familiako kideen artean.
"Hasierako kristautasunaren sehaska" deitua, bertan hasi zuten "kristau" hitza erabiltzen.

## Historia

Antiokia Seleuko I.a Nikator enperadoreak sortu zuen, bere Seleukotar Inperioaren mendebaldeko hiriburutzat. Bere kokapen geografiko pribilegiatuak, mediterraneo ekialdeko eta Asia barnealdeko ibilbide komertzialen artean, laster eragin zuen merkataritza arloan garrantzia hartzea. Bere morfologia bereziagatik, Orontes ibaiaren ibarrean eta Silpio mendiaren oinean eraikia, gotorleku garrantzitsu ere bihurtu zen, setiatzeko oso zaila baitzen. Horrek guztiak hiria azkar garatzen lagundu zuen.

## Indusketak

Joan den mendeko 30. hamarkadara arte ez zen modu sistematikoan hiria induskatzen hasi. Lanak, ordea, hamarkada hartan bertan gelditu ziren, eta 2003ra arte ez ziren berriro itzuli. Zortzi kanpaina arkeologiko egin ziren Antakyan 1932 eta 1939 bitartean. 1936an, indusketen klimaxean, bi mila langile iritsi ziren aztarnategietan lan egitera. Hala ere, antzinako Antiokia zehatz-mehatz ezagutzen bazen ere greziar, erromatar, paleokristau eta bizantziar testigantzei esker, ez zen gauza handirik aurkitu eraikinei dagokienez. Orontesen sedimentuek ezabatu egin zuten Basileia uhartea, besteak beste. Espedizio frankoamerikar batek, azkenik, bizantziar tenplu batzuk aurkitu zituen inguruetan eta beste aztarna interesgarri batzuk inguruko herrietan. Antiokiari dagokionez, kolomadun bi etorbideetako bat, zenbait bainugela publiko eta ehun bat egoitza pribatu lurpetik ateratzea lortu zuten, non mosaiko grekolatar bikainak agertu baitziren, eszena mitiko eta zeremonialekin. II. eta VI. mendeen artean egindakoak, eszenek aukera eman zuten Erdi Aroko goi klaseen bizimodua askoz hobeto ezagutzeko.

## Erreferentziak

* ↑ Euskaltzaindia. 147. araua: Antzinateko hirien euskarazko izenak. .
* ↑ «Antiokia - Lekuak - EODA» www.euskaltzaindia.eus (Noiz kontsultatua: 2022-01-03).
* ↑ «Antioquía | e-Civitas. Base de datos sobre ciudades medievales» www.ucm.es (Noiz kontsultatua: 2022-01-03).
* ↑ (Ingelesez) online.pdf Antioch. in: Encyclopaedia Biblica. I, 186 or..
* ↑ «Antiokia - Harluxet Hiztegi Entziklopedikoa» www1.euskadi.net (Noiz kontsultatua: 2022-01-03).
* ↑ (Gaztelaniaz) «Antioquía, la reina de Oriente» La Vanguardia 2019-09-17 (Noiz kontsultatua: 2022-01-03).

## Kanpo estekak

* Datuak: Q200441
* Multimedia: Antioch / Q200441
# Tengo sueños eléctricos

Tengo sueños eléctricos 2022ko Valentina Maurel costarricar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Kotxean doaz San Jose hiriko kaleetatik. Aitak gidatzen du, eta aldamenean doa ama. Eva eta ahizpa txikia atzeko eserlekuetan doaz. Eva leihotik begira doa, ahizpak egiten dizkion umekeriei kasurik egin gabe. Ama musika aldatzen saiatzen ari da, baina ez du botoiekin asmatzen. Aitak eskua kentzen dio behin eta berriro, eta kolpe batez itzaltzen du irratia. Garaje baten sarrerara iristen dira, eta aita kotxetik irteten da. Giltza batzuekin atea irekitzen saiatzen da, baina ez du lortzen, eta amorruz kotxe barnera begiratu ondoren, kotxeari lehenik eta ondoren bere buruari kolpeka hasiko da. Amak kasurik ez egiteko esaten die haurrei, eta irratiaren bolumena igotzen du. Txikienak izuaren izuz txiza egin du galtzetan, eta Eva kotxetik irteten da aitarengana hurbilduz. Aitak odoletan du kopeta.

## Aktoreak

* Daniela Marín Navarro: Eva
* Reinaldo Amién: Martín
* Vivian Rodríguez: Anca
* José Pablo Segreda Johanning: Palomo

## Erreferentziak

* ↑ «Heldutasuna ez da existitzen» Berria 2023-01-28 CC BY-SA 4.0 lizentziapean.

## Kanpo estekak

* Datuak: Q113507592
# Memorias de un cuerpo que arde

Memorias de un cuerpo que arde (euskaraz: «Sutan dagoen gorputz baten oroimenak») 2024ko Antonella Sudasassi Furniss costarricar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Sexualitatea tabua zen garai errepresibo batean hazi zirenez, 70 urteren bueltan dauden Ana, Patricia eta Mayelak arauetan eta itxaropen inplizituetan oinarritu zuten emakume izateak zer esan nahi duen. Orain argi eta garbi hitz egitera ausartzen dira. Hiruren oroitzapenak, sekretuak eta irrikak modu poetikoan elkartzen dira: emakumeek beren istorioak pantailatik kanpo kontatzen dituzten bitartean, beren belaunaldiko beste emakume baten gorputza osatuko dute.

## Aktoreak

* Sol Carballo: emakumea
* Paulina Bernini: emakume gaztea
* Juliana Filloy: neska
* Liliana Biamonte: ama
* Juan Luis Araya: senarra
* Gabriel Araya: aita
* Leonardo Perucci: mutil-laguna
* Cecilia García: amama

## Erreferentziak

* ↑ «Isilpeko heroiak» Berria 2025-02-19 CC BY-SA 4.0 lizentziapean.

## Kanpo estekak

* Datuak: Q124363831
# Limonov: The Ballad

Limonov: The Ballad (euskaraz: «Limonov: Balada») 2024ko Kirill Serebrennikov errusiar zinema zuzendariaren film biografikoa da, Emmanuel Carrèreren Limonov eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Eduard Limonov poeta erradikal sobietarraren istorio harrigarria. New Yorken arlote bihurtu zen; arrakastatsua, Frantzian; eta antiheroi politiko, Errusian.

## Aktoreak

* Ben Whishaw: Ėdouard "Eddie" Limonov
* Viktorija Mirošničenko: Elena Scapova
* Tomas Arana: Stephen
* Corrado Invernizzi: Lënja Kosogor
* Evgeni Mironov: Andrej Kuznetsov
* Andrej Burkovskij: Evgeni Jevtuxenko
* Maša Maškova: Anna
* Odin Lund Biron: Ethan
* Vadim Stepanov: pornostar
* Vlad Cenev: Brian
* Sandrine Bonnaire: irrati-kazetaria
* Céline Sallette: intelektuala
* Louis-Do de Lencquesaing: intelektuala
* Donald Sumpter: Limonoven aita
* Kaspars Znotins: Xmakov
* Vlad Cenev: Brian
* Andrej Burkovskij: poeta
* Emmanuel Carrère: kazetaria

## Erreferentziak

* ↑ «Isilpeko heroiak» Berria 2025-02-19 CC BY-SA 4.0 lizentziapean.
# Kimi no Iro

Zure Kolorea (japonieraz: きみの色, Kimi no Iro) 2024ko Naoko Yamada japoniar zinema zuzendariaren animezko film dramatikoa da.

## Sinopsia

Oharra: Atal honek istorio osoa edo amaiera argitzen du.
Totsuko ikasle sinestesikoak kolore gisa ikusten ditu besteak. Kimik, ohorezko matrikuladun ikasleak, ikasketak utzi ditu, baina amonaren aurrean itxurak egiten ditu. Ruiren ametsa sintetizadore analogikoekin konposatzea da, baina amak mediku izango dela espero du. Elkartu egingo dira, eta talde bat osatzea erabakiko dute hirurek; hala, elkarrekin aurkituko dituzte askatasuna, alaitasuna eta maitasuna.

## Bikoiztaileak

| Pertsonaia | Japoniera | Ingelesa |
| Kimi Sakunaga | Akari Takaishi | Kylie McNeill |
| Totsuko Higurashi | Sayu Suzukawa | Libby Rue |
| Rui Kagehira | Taisei Kido | Eddy Lee |
| Sister Hiyoshiko | Yui Aragaki | Eileen Stevens |
| Saku Momochi | Yasuko | Hinano Kuzukawa |
| Shiho Nanakubo | Aoi Yūki | Eden Harker |
| Sumika Yatsushika | Minako Kotobuki | Maxine Wanderer |
| Shino Sakunaga | Keiko Toda | Lani Minella |

## Erreferentziak

* ↑ «Isilpeko heroiak» Berria 2025-02-19 CC BY-SA 4.0 lizentziapean.
* ↑ (Ingelesez) Tai, Anita. (2024-05-12). «Naoko Yamada, Science Saru's Kimi no Iro Anime Film Unveils More Cast» Anime News Network.
* ↑ (Ingelesez) Schley, Matt. (2024-12-4). «The Colors Within Film Reveals English Dub Cast, Trailer» Otaku USA.
# Shōnen manga

    «Shōnen» orriak hona dakar. Nagisa Oshimaren filmari buruzko artikulua hau da: «Shōnen (filma)»
Shōnen manga (japonieraz: 少年漫画, shōnen manga) mangen artean mutil gazteei zuzendutakoak izendatzeko Japonian erabiltzen den terminoa da. Manga hauetatik sortutako animeei edo antzeko ezaugarriak dituztenei ere shōnen deitzen zaie. Hitzak, berez, "mutil gaztea" edo "urte gutxi" esan nahi du japonieraz.
Gehien-gehienak akziozko serieak izaten dira, baina ohikoak dira mutilaren ikuspegitik ikusitako maitasun-harremanak edo komedia ere.
Gizon gazteei zuzenduriko manga seinen manga deitzen da, baina Mendebaldean shōnenarekin batera saltzen da, biak berdina balira bezala.

## Serieak

Shonen serierik ezagunenen zerrenda.
* Air Gear
* Astroboy
* Beyblade
* Black Cat
* Bleach
* Bobobo
* Bōken Ō Beet
* Boys Be
* Cowa!
* Cutie Honey
* Chrno Crusade
* D.Gray-man
* DearS
* Death Note
* Devil Hunter Yōko
* Detective Conan
* Digimon
* Devilman
* Duel Masters
* Dragoi Bola (Dragon Ball Japonian)
* Dr. Slump
* Eatman
* Hokuto no Ken
* Eyeshield 21
* Eureka Seven
* Flame of Recca
* Full Metal Panic!
* Fullmetal Alchemist (Hagane no Renkinjutsushi Japonian)
* Gate Keepers
* Get Backers
* Gintama
* Go!Go! Ackman
* Mobile Suit Gundam
* Guyver
* Hack
* Hajime no Ippo
* Hand May Maid
* Heat Guy J
* Hikaru no Go
* Hunter × Hunter
* I"s
* Ichigo 100%
* IGPX
* Initial D
* Inuyasha
* Jing -- King of Bandits
* JoJo's Bizarre Adventure
* Kannazuki no Miko
* Law of Ueki
* Lodoss war
* Love Hina
* Lupin III
* MÄR
* Mai-HiME
* Mai-Otome
* Magic Kaito
* Matantei Loki
* Maze
* Medabots
* Megaman NT Warrior
* Meiryotei Goto Seijuro
* Meteoro
* Midori no Hibi
* Mirmo!
* Naruto
* Negima
* Neko Majin
* Neon Genesis Evangelion
* O-Parts Hunter (666 Satan Japonian)
* One Piece
* Orphen
* Pita Ten
* Pokémon
* Pretty Face
* Prince of Tennis
* Project ARMS
* Rave Master (Groove Adventure RAVE Japonian)
* RahXephon
* Samurai Warriors (Yoroiden-Samurai Troopers Japonian)
* Rurouni Kenshin
* Saikano
* Saint Seiya
* Saiyuki (Gensomaden Saiyuki Japonian)
* Sand Land
* Keroro Sarjentua
* Samurai Deeper Kyo
* School Rumble
* Shaman King
* Shonen Ninja Kaze no Fujimaru
* Silent Möbius
* Slam Dunk
* Slayers
* Spriggan
* Suzumiya Haruhi no Yuuutsu
* Steel Angel Kurumi
* Tactics
* Trigun
* Tsubasa: RESERVoir CHRoNiCLE
* Urusei Yatsura
* Vandread
* Video Girl Ai
* Whistle!
* Yakitate!! Japan
* Yaiba
* Yu-Gi-Oh!
* Yu Yu Hakusho
* Zatch Bell! (Konjiki no Gash Bell! Japonian)
* Zoids

## Ikus, gainera

* Seinen manga.
* Shōjo manga.
* Shōnen-ai manga.

## Kanpo estekak

* Datuak: Q231302
# Bleach (manga)

Bleach (japonieraz: ブリーチ, Hepburn: Burīchi) Tite Kubok idatzitako eta ilustratutako akziozko manga eta anime bat da.

## Kanpo estekak

* Bleach (manga)
* Datuak: Q904
* Multimedia: Bleach (manga) / Q904
# Dr. Slump

Dr. Slump (japonieraz: Dr. スランプ, Hepburn: Dokutā Suranpu) Akira Toriyamak idatzi eta marraztutako manga japoniarra da. 1980 eta 1984 tartean Shueisha-ko Weekly Shōnen Jump aldizkarian argitaratu zen 18 tankōbon aleetan bilduta.
Serieak Arale Norimaki izeneko neskato-robot baten, bere sortzaile Senbei Norimaki eta Pinguino herriako biztanle xelebreen umorezko abenturak kontatzen ditu.
1980ko urtarrilean, Shūeisha-ko Shōnen Jump aldizkarian aurrenekoz agertu zenean sortzailea ia erabat ezezaguna zen. Hain ona izan zen, ordea, mangaren harrera ezen urtebetera (1981eko apirilaren 8a) animazio serieko lehen kapitulua argitaratu zela. Orduko marka berria ezarri zuen mangatik animera pasatzeko denbora eskasagatik. Telebista serieak 240 kapitulu baino gehiago izan zituen, 1986ko otsailaren 19an bukatu zelarik.
1993an manga eta seriea argitaratzeari berrekin zioten. Manga, oraingoan koloretan, Takao Koyama-k idatzita eta Katsuyoshi Nakatsuru-k marraztuta, Shūeisha-ko V-Jump aldizkarian argitaratu zen. 1996ko irailean atera zen azken alea. 1996-199 tartean anime seriaren bigarren atal bat ere egon zen. Takao Koyama-k errepikatu zuen idazle lanetan baina Tadayoshi Yamamuro izan zen marrazkilaria.

## Kanpo estekak

* Datuak: Q18008936
* Multimedia: Dr. Slump / Q18008936
# Full Metal Panic!

Full Metal Panic! (japonieraz: フルメタル・パニック!, Furumetaru Panikku!) ,baita ere FMP bezala ezagutzen da. Shoji Gatoh idatzitako eta Shiki Douji ilustratuako nobela arina da. Mecha generoko akzioa era umorea daukan liburua da.
Sosuke Sagara logika jarraitzen ez duen gazte militarra da, egun batean misio bat esleitzen diote: Kaname Chidori deitutako neska bat babestea.
Librua hiru komunikabideetara adaptatu da, haien bitartean hiru anime : Full Metal Panic! Gonzo zuzenduta 2002 urtean, Full Metal Panic? Fumoffu eta Full Metal Panic! The Second Raid Kyoto Animation-ren eskutan 2003 eta 2005 urteen tartean. OVA bat ere argitaratu zen 2006 urtean eta hainbat manga bertsio izan ditu.

## Media
### Nobelak

* Fighting Boy Meets Girl (Tatakau Bōi Mītsu Gāru) 1998ko iralean argitaratu zen
* Running One Night Stand (Hashiru Wan Naito Sutando) 1999ko martxoan argitaratu zen
* Rocking Into the Blue (Yureru Intu Za Burū) 2000ko otsailean argitaratu zen
* Ending Day by Day 1 of 2 (Owaru Dei Bai Dei Jō) 2000ko azaroan argitaratu zen
* Ending Day by Day 2 of 2 (Owaru Dei Bai Dei Ge) 2001ko apirilean argitaratu zen
* Dancing Very Merry Christmas (Odoru Berī Merī Kurisumasu) 2003ko martxoan argitaratu zen
* Continuing On My Own (Tsuzuku On Mai Oun) 2004ko urrian argitaratu zen
* Burning One Man Force (Moeru Wan Man Fōsu) 2006ko urtarrilean argitaratu zen
* Come make my day (Tsudō Meiku Mai Dei) 2007ko martxoan argitaratu zen
* Approaching Nick of Time (せまるニック・オブ・タイム) 2008ko otsailean argitaratu zen
* Always, Stand by Me: Part 1 (ずっと、スタンド・バイ・ミー 上) 2010ko uztailean argitaratu zen
* Always, Stand by Me: Part 2 (ずっと、スタンド・バイ・ミー 下) 2010ko abuztuan argitaratu zen

### Mangak

* Full Metal Panic!
* Full Metal Panic! Overload
* Full Metal Panic! Comic Mission
* Full Metal Panic! Σ
* Full Metal Panic! Surplus

### Animeak

* Full Metal Panic!
** 01-«Ki ni Naru Aitsu Ha Gunsou»
** 02-«Mamotte Age Tai»
** 03-«Ranjerii Panikku»
** 04-«Kiddo Nappu»
** 05-«Sasayaka re Shi Sha (Wisupādo)»
** 06-«Still Alive»
** 07-«Bōi Mītsu Gāru»
** 08-«Pātotaimu Sutedi»
** 09-«Abunai Sēfu Hausu»
** 10-«Ran Ranningu Ran»
** 11-«Behemosu Kakusei»
** 12-«Wan Naito Sutando»
** 13-«Neko to Koneko no R & R (Rokkunrōru)»
** 14-«Narashino ha moe te iru ka?»
** 15-«Kokyou ni Mau Kaze Zenpen»
** 16-«Kokyou ni Mau Kaze Chuuhen»
** 17-«Kokyou ni Mau Kaze Kouhen»
** 18-«Shinkai Pāti»
** 19-«Engēji Shikkusu Sebun»
** 20-«Venomu no Hi»
** 21-«Dīpu Torappu»
** 22-«Jakku in za Bokkusu»
** 23-«Kyojin no Fīrudo»
** 24-«Into za Buruu»
* Full Metal Panic? Fumoffu
* Full Metal Panic!: The Second Raid

## Kanpo estekak

* Datuak: Q482478
* Multimedia: Full Metal Panic! / Q482478
# Inuyasha

Inuyasha (japonieraz: 犬夜叉) , batzuetan Inuyasha: Ipuin feudal bat (japonieraz: 戦国御伽草子 犬夜叉, Hepburn: Sengoku Otogizōshi Inuyasha) , Japoniako manga serie bat da, Rumiko Takahashik idatzia eta zuzendua. Lehenengo aldiz Weekly Shōnen Sunday saioan agertu zen 1996ko azaroaren 13an eta 2008ko ekainaren 18an bukatu zen. Atal guztiak 56 tankōbon liburukitan argitaratu ditu Shogakukanen. Serie honetan Kagome Higurashiren abenturak agertzen dira, Tokioko 15 urteko neska batt, Sengoku garaira bidaiatzen duena bere familiaren tenpluan putzu batean erori ostean. Bertan Inuyasha izeneko deabru-erdi bat ezagutzen du. Garai horretako pizti batek Kagomek daraman bitxi bat hartzen saiatzen denean apurtu eta Japonia osoan zehar barreiatzen da. Orduan Kagome eta Inuyashak bidaia hasten dute atal guztiak hartzeko, Naraku izeneko deabru batek egin aurretik.

## Kanpo estekak

* Datuak: Q182056
* Multimedia: InuYasha / Q182056
# Neon Genesis Evangelion

Neon Genesis Evangelion (japonieraz: 新世紀エヴァンゲリオン, Shin Seiki Evangerion) , Japoniako anime telesaila da, Hideaki Anno idatzia eta zuzendua. Serie aldiz Tatsunoko Productions eta Gainax saioan agertu TV Tokyo zen 1995ko azaroaren eta 2006ko ekainaren bukatu zen.

## Kanpo estekak

* Datuak: Q662
* Multimedia: Neon Genesis Evangelion / Q662
# Bandai

Bandai Co., Ltd. (japonieraz: 株式会社バンダイ, Kabushiki gaisha Bandai) jostailuak eta ekintza-figurak sortzen zituen japoniar enpresa multinazionala izan zen, Taitōn egoitza zuena. Kasu askotan, anime-sailetan oinarritutako salgaiak sustatzeko eskubide esklusiboak zituen; ospetsuenen artean Super Sentai, Godzilla, Gundam, Digimon, Sailor Moon, Saint Seiya, Dragon Ball, Kamen Rider edo One Piece zeuden. Gainera, Tamagotchiak merkaturatu zituen, eta beste eremu batzuetan ere badago, hala nola bideojokoen sorkuntzan eta banaketan.
PiP P!N kontsola garatu zuen, eta haren ezaugarri nabarmenetako batzuk ziren CD irakurgailua zuela eta erabiltzen ez zenean gamepada uzteko sistema bitxi bat zuela.
2005ean Namco bideojoko enpresa japoniarrarekin bat egin zuen Bandaik: operazioaren balioa 170.800 milioi yen izan zen (1261 milioi euro baino gehiago). Bat-egiteak Namco Bandai Holdings izena eman zion enpresari.

## Erreferentziak

* ↑ (Ingelesez) «May 2, 2005: Namco And Bandai Merger» Vending Times.

## Kanpo estekak

* Datuak: Q507269
* Multimedia: Bandai / Q507269
# Ekintza-figura

Ekintza-figura pertsonaia batean oinarritutako jostailuzko panpina bat da, plastikoz edo beste material batez egina, gorputz-adarretan artikulazio-puntuak dituena, ekintza-posizioak lortzeko. Askotan, film, komiki, bideo-joko, anime edo telesailen bateko pertsonaian oinarritzen da. Alderantziz ere gertatzen da: horrelako obrak sortzen dira ekintza-figurak saltzeko. Ekintza-figura horiek haurrentzako jostailu gisa edo helduen bildumako artikulu gisa saltzen dira. Batzuetan, arropa alda dakiekeen ekintza-figurei ekintza-panpina esaten zaie, arropa guztia edo gehiena zizelkatuta edo margotuta edo biak irudiak osatzen duen materialaren gainean dutenak ez bezala.
Gehienak haurrentzako jostailu gisa merkaturatzen diren bitartean, ekintza-figurak gero eta onarpen handiagoa izan du helduentzako bilduma-elementu gisa, eta berariaz helburu horrekin ekoitzi dira.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ 'New York Times' (Ingelesez)
# Jon Garro

Jon Garro Larrarte (Zarautz, Gipuzkoa, 2005eko ekainaren 10a) Euskal Herritar futbolaria da.

## Biografia

Erdilari edo eskuin atzelari lanetan aritzen da. Zarautzen harrobian hezi eta gero 2023ko udan Errealak fitxatu zuen.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 2.F | 2023/24 | 32 | 2 | - | - | - | - | - | - | - | - | - | - | 32 | 2 |
| Berio | 2.F | 2024/25 | - | - | - | - | - | - | - | - | - | - | - | - | - | - |
| Berio | Denera | Denera | 32 | 2 | - | - | - | - | - | - | - | - | - | - | 32 | 2 |
| Sanse | 1.F | 2024/25 | - | - | - | - | - | - | - | - | - | - | - | - | - | - |
| Sanse | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 32 | 2 | - | - | - | - | - | - | - | - | - | - | 32 | 2 |

## Erreferentziak

* ↑ HASI DA SANSE Hazten jarraitzera

## Kanpo estekak

* Fitxa
* Datuak: Q132496897
# Toy Biz, Inc. v. Estatu Batuak

Toy Biz, Inc. v. Estatu Batuak Ameriketako Estatu Batuetako Nazioarteko Merkataritzako Epaitegiaren 2003ko epaia izan zen. Erabaki horren arabera, muga-zergetarako, Toy Bizen X-Men eta Lau Izugarrien ekintza-figurak jostailuak ziren, ez panpinak, "gizakiak ez diren izakiak" baitziren. Erabaki horrek erdira murriztu zuen muga-zergen tasa, % 12tik % 6,8ra.

## Aurrekariak

Ameriketako Estatu Batuetako legediaren Arantzelen Zerrenda Harmonizatuak bi ekintza-figura mota bereizi zituen tarifak zehazteko: panpinak, giza irudiak zituztenak, eta jostailuak, "gizakiak ez diren izakiak" direnak. Panpinen gaineko zergak jostailuenak baino handiagoak zirenez, Marvel Comicsen eskumendeko enpresa zen Toy Bizek AEBko Nazioarteko Merkataritzako Gortearen aurrean argudiatu zuen bere ekintza-figurak (X-Men eta Lau Izugarriak barne) "gizakiak ez diren izakiak" zirela, eta jostailuentzako tarifarik baxuenen mende zeudela. 2003ko urtarrilaren 3an, 60 ekintza-figura baino gehiago aztertu ondoren, Judith Barzilay epaileak bere alde egin zuen, eta Toy Bizi aurreko jostailuen inportazioari zergak itzuli zizkieten.

## Ondorioak

Marvel Comicsen gai komun bat X-Men mutanteen gizatasuna frogatzea izanagatik, kasuak jarraitzaile asko asaldatu zituen. Marvelek kezka horiei erantzun zien esanez "gure heroiak bizirik dauden eta arnasten duten gizakiak dira, baina aparteko trebetasunak dituzten gizakiak... X-Men taldeko irudiek "gizatiarrak ez diren" ezaugarriak dituztela dioen erabakiak are gehiago frogatzen du gure pertsonaiek botere bereziak dituztela, mundu honetatik kanpokoak".
Arantzelen Zerrenda Harmonizatua aldatu zen, panpinen eta beste jostailu batzuen arteko bereizketa kentzeko, orain kategoria berean baitaude.

## Erreferentziak

* ↑ Iglesias, Matthew. (December 29, 2011). «How Trade Policy Cost The X-Men Their Humanity» Slate.com.
* ↑ «No Time for Mutants» USC Annenberg Online Journalism Review January 22, 2003.
* ↑ King, Neal. (January 20, 2003). «Fans Howl in Protest as Judge Decides X-Men Aren't Human» The Wall Street Journal.
* ↑ Daily, James. (December 27, 2011). «Are the X-Men Human? A Federal Court Says No» Law and the Multiverse.

## Kanpo estekak

* Datuak: Q7830500
# Columbia espazio anezkaren istripua

Columbia anezkaren istripua, 2003ko otsailaren 1ean, larunbatez, Columbia espazio anezka STS-107, misioaren itzuleran Lurraren atmosferan sartzen ari zela izandako istripua izan zen. Eskifaia osatzen zuten zazpi kideak hil ziren eta anezka Texas eta Louisiana estatuen arteko zeruan desegin.
Columbiaren suntsiketa jaurtiketan jasandako kalteen ondorioz izan zen, hain zuzen ere, anezkaren kanpoko tankearen isolamenduaren espumazko pieza bat askatu eta eta ezkerreko hegala jo zuenean. Aurreko jaurtiketetan espumazko piezen askatzeek kalte txikiak bakarrik gauzatu zituzten, baina zenbait ingeniarik Columbiak jasan zuen kaltea uste baina larriagoa izan zela iradoki zuten.
Anezka Lurrera itzultzean, espazioko gas beroak ezker hegaleko pitzaduran sartu eta barne egitura desegin zuten, horrek anezka desorokeatu eta piskanaka suntsitzea eragin zuen.

## Ikus gainera

* Columbia (anezka)

## Kanpo estekak

* Datuak: Q580867
* Multimedia: Space Shuttle Columbia disaster / Q580867